
2.1. Να χαρακτηρίσετε ως σωστή  (Σ) ή ως λανθασμένη  (Λ) την καθεμιά από τις  παρακάτω προτάσεις.
α) Ένα σωματίδιο που αποτελείται από 19 πρωτόνια, 19 νετρόνια και 18 ηλεκτρόνια, είναι ένα αρνητικό ιόν.                                                                                            
[bookmark: _Hlk68188821]β) Τρία άτομα Α, Β και Γ αποτελούνται από:
Α: 6 πρωτόνια, 6 νετρόνια και 6 ηλεκτρόνια, 
Β: 6 πρωτόνια, 7 νετρόνια και 6 ηλεκτρόνια και 
Γ: 7 πρωτόνια, 6 νετρόνια και 7 ηλεκτρόνια. 
Από αυτά μόνο τα άτομα Α και Β είναι ισότοπα.
 (μονάδες 2)
Να αιτιολογήσετε την απάντησή σας σε κάθε περίπτωση. (μονάδες 10)
Μονάδες 12

2.2.Για το αμέταλλο F (2, 7) και το μέταλλο Ca (2, 8, 8, 2):
α) Να εξηγήσετε σε ποια σχετικά σταθερά ιόντα μπορούν να μετατραπούν τα άτομα των παραπάνω στοιχείων με πρόσληψη/ αποβολή ηλεκτρονίων. (μονάδες 4)
β) Να περιγράψετε πώς θα γίνει η μεταφορά ηλεκτρονίων όταν άτομα Ca  και άτομα F πλησιάσουν μεταξύ τους. (μονάδες 3)
γ) Να αναφέρετε με τι είδους δυνάμεις συγκρατούνται τα ιόντα που θα σχηματιστούν.  (μονάδες 3)
δ) Να εξηγήσετε αν ο σχηματιζόμενος δεσμός είναι ομοιοπολικός ή ετεροπολικός. (μονάδες 3)
Μονάδες 13

